stanford-oval/wikipedia huggingface dataset:
American Soldier
Arvostelut

About.com:
Allmusic:
Consequence of Sound:
Imperiumi: 3/10
Soundi:
Aiheesta muualla

American Soldier Queensrÿchen sivustolla (englanniksi)
American Soldier Rhinon sivustolla (englanniksi)
American Soldier Discogsissa. (englanniksi)
Albumi American Soldier Encyclopaedia Metallum -sivustolla (englanniksi)
Bacary Sagna

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. helmikuuta 1983 (ikä 41)
Syntymäpaikka:  Sens, Ranska
Pelipaikka: Oikea laitapuolustaja
Pituus: 176 senttimetriä
Junioriseurat
1998–2002:  Auxerre
Seurat
| Vuodet | Seura | O | (M) |
| 2002–2004 |  Auxerre B | 37 | (3) |
| 2004–2007 |  Auxerre | 89 | (0) |
| 2007–2014 |  Arsenal | 213 | (4) |
| 2014–2017 |  Manchester City | 38 | (0) |
Maajoukkue
| 2004–2006 |  Ranska U-21 | 12 | (1) |
| 2007– |  Ranska | 65 | (0) |
 Seurajoukkueuran tilastot kattavat vain kansalliset sarjat, päivitetty 13. elokuuta 2016.  Maajoukkueuran tilastot päivitetty 1. marraskuuta 2018.
Bacary Sagna (s. 14. helmikuuta 1983 Sens, Ranska) on ranskalainen jalkapalloilija, joka pelasi yhteensä kymmenen vuotta Englannin Valioliigassa Arsenalin ja Manchester Cityn joukkueissa. Sagna siirtyi AJ Auxerresta Arsenaliin vuonna 2007 ja Arsenalista kesällä 2014 Cityyn. Sagna pelasi Ranskan alle 21-vuotiaiden maajoukkueessa vuoden 2006 Euroopan-mestaruuskilpailuissa. Hän pelasi Ranskan joukkueessa MM-kilpailuissa 2010 kolme ottelua ja 2014 yhden ottelun. Kaikkiaan hän on pelannut 65 maaottelua tekemättä niissä maaliakaan.
Saavutukset

Ranskan cupin voitto 2005 (AJ Auxerre)
Ranskan supercupin finaalipaikka 2005 (AJ Auxerre)
FA Cupin voitto 2014 (Arsenal)
Englannin liigacupin finaalipaikka 2011 (Arsenal)
Englannin valioliigassa toinen 2015 (Manchester City)
Englannin liigacupin mestaruus (Manchester City)
Bobcat Goldthwait

| Bobcat Goldthwait |
| --- | --- |
 Bobcat Goldthwait vuonna 2015.
Henkilötiedot
Koko nimi:  Robert Goldthwait
Syntynyt: 26. toukokuuta 1962 (ikä 62) Syracuse, New York, Yhdysvallat
Ammatti:  näyttelijä, ohjaaja
Aiheesta muualla
www.bobcatswebsite.com
IMDb 
Elonet
Robert ”Bobcat” Goldthwait (s. 26. toukokuuta 1962) on yhdysvaltalainen koomikko, näyttelijä ja elokuvaohjaaja. Parhaiten hänet tunnetaan roolistaan poliisikadetti Zedinä Poliisiopisto-elokuvissa.
Goldthwait on esiintynyt myös nimellä Jack Cheese. Ennen televisio- ja elokuvauraansa hän esiintyi stand up -koomikkona. Jo tuolloin hänet tunnettiin kovasta ja tärisevästä äänestään.
Goldthwait on esiintynyt Poliisiopisto-elokuvien ohella muun muassa televisiosarjoissa 70’s Show ja Beavis ja Butt-head sekä elokuvassa Blow. Lisäksi hän on näytellyt pientä osaa Twisted Sister -yhtyeen musiikkivideoilla ”Leader of the Pack” ja ”Be Chrool to Your Scuel”.
Ohjaajana Goldthwaitin esikoiselokuva oli vuonna 1994 ensi-iltansa saanut Pähkähullu klovni. Sen jälkeen hän on ohjannut muun muassa elokuvat Sleeping Dogs Lie (2006) ja God Bless America (2011).
Aiheesta muualla

Kuvia tai muita tiedostoja aiheesta Bobcat Goldthwait Wikimedia Commonsissa
Bobcat Goldthwait Internet Movie Databasessa. (englanniksi)
Bror Axel Thulé

Bror Axel Thulé (19. syyskuuta 1847 Kangasala – 13. elokuuta 1911 Kangasala)  oli suomalainen urkutehtailija ja valtiopäivämies.
Thulén vanhemmat olivat Kangasalan urkutehtaan perustaja Anders Thulé ja Fredrika Wilhelmina Sanngren ja puoliso vuodesta 1878 Minna Fredrika Meurman, Agathon Meurmanin tytär. Professori Antti Tulenheimo, insinööri ja urkurakentaja Martti Tulenheimo ja asianajajat Olli Tulenheimo ja Eino Tulenheimo olivat heidän poikiaan. Bror Axel Thulén veli oli arkkitehti Arne Thulé. Bror Axel Thulé jatkoi isänsä perustaman yrityksen toimintaa ja rakensi kaikkiaan noin kaksisataa urkua. Hän toteutti myös ensimmäiset pneumaattiset urut Suomessa, Aleksanterin kirkkoon Tampereelle vuonna 1885. 
Thulén kilpailija urkujen rakentamisessa oli ennen muuta Jens Zachariassen. Thulé osallistui kunnallispolitiikkaan ja oli Pirkkalan tuomiokunnan edustaja talonpoikaissäädyssä valtiopäivillä 1905–1906.
Aiheesta muualla

Urut osoitteesta Bror Axel Thulé osoitteessa organindex.de (saksaksi)
Bourbon Street

Bourbon Street iltahämärässä, kaupungin liikekeskusta taustalla.
Bourbon Street (ransk. Rue Bourbon) on Yhdysvalloissa Louisianan osavaltiossa sijaitsevan New Orleansin kaupungin tunnetuin katu ja sen merkittävin turistinähtävyys. Noin 1,3 kilometrin pituinen katu kulkee halki New Orleansin vanhimman kaupunginosan French Quarterin eli ns. ranskalaiskortteleiden.
Katu tunnettiin ainoastaan ranskankielisellä nimellään vuoteen 1803 saakka, jolloin New Orleans siirtyi Yhdysvaltojen hallintaan. Bourbon Street sai nimensä Ranskaa kaupungin perustamisen aikoihin hallinneesta Bourbonin kuningassuvusta. Ennen Yhdysvalloille siirtymistään New Orleans kuului Ranskan lisäksi myös Espanjalle. Espanjalaisuus näkyykin merkittävästi Bourbon Streetin ja ranskalaiskortteleiden arkkitehtuurissa.
Bourbon Street päivällä.
Bourbon Street on 1800-luvun lopusta lähtien ollut kaupungin viihde-elämän keskus. Se on päiväsaikaan suhteellisen hiljainen, mutta herää henkiin illan saavuttua. Bourbon Street tunnetaan erityisesti yökerhoistaan sekä striptease-klubeistaan. Katu ja sitä ympäröivät ranskalaiskorttelit ovat myös yksi merkittävimmistä jazz-musiikin syntysijoista. Bourbon Streetin varrella on yökerhojen ja jazzklubien lisäksi useita arvostettuja ruokaravintoloita sekä hotelleja.
1960-luvulla katua yritettiin siistiä ja useita yökerhoja onnistuttiinkin sulkemaan muun muassa prostituution ja alkoholilainsäädännön rikkomusten vuoksi. Toimenpiteiden vaikutus jäi kuitenkin lyhytaikaiseksi. 1970-luvulta lähtien panostettiin turismin kehittämiseen. Matkailijoille tarkoitetut palvelut muuttivat katua niin, että 1990-luvulle tultaessa Bourbon Streetin katsottiin jo menettäneen osan autenttisuudestaan.
Muun New Orleansin tavoin myös Bourbon Street kärsi suuria vahinkoja vuoden 2005 Katrina-pyörremyrskyssä. Kaupungin suurimpana turistikohteena Bourbon Street asetettiin erikoisasemaan New Orleansin jälleenrakennustöissä. Suuri osa kadun ravintoloista aloittikin toimintansa uudelleen jo seuraavan vuoden kuluessa.
Bandit Rock

Bandit Rockin henkilökuntaa Sonispheressä vuonna 2009.
Bandit Rock on ruotsalainen kaupallinen radiokanava, jonka omistaa ruotsalainen mediakonserni Viaplay Group. Kanavan soittama musiikki on rockia, punkia ja metallia. Bandit Rock aloitti lähetyksensä Tukholmassa 2004 ja laajeni seuraavana vuonna Södertäljeen sekä vuonna 2008 Göteborgiin. 1. heinäkuuta 2010 alkaen se otti käyttöönsä Lugna Favoriter -kanavalle aiemmin kuuluneet taajuudet Tukholman ulkopuolella. Kanavan lähetystä voi kuunnella myös internetissä.
Kanavan tunnuslause on Vi spelar vad vi vill (suom. Soitamme mitä haluamme).
Aiheesta muualla

Bandit Rock
Budućnost Podgorica

Budućnost Podgorica on monilajinen urheiluseura Podgoricasta.
Jaostot

FK Budućnost Podgorica, jalkapallo
KK Budućnost Podgorica, koripallo
RK Budućnost Podgorica, käsipallo
OK Budućnost Podgorica, lentopallo
ŽRK Budućnost T-Mobile, naisten lentopallo
Banguin kansainvälinen M'Poko-lentoasema

Banguin kansainvälinen M'Poko-lentoasema (IATA: BGF, ICAO: FEFF) on siviilikäytössä oleva lentoasema Keski-Afrikan tasavallassa. Se sijaitsee 7 kilometriä Banguista kaakkoon 368 metrin korkeudessa merenpinnan tasosta. Sillä on yksi, asfalttipäällysteinen kiitotie, jonka mitat ovat 2600 x 45 metriä.
Lentoasema avattiin vuonna 1967.
Antoine-Jean Gros

Antoine-Jean Gros, François Gérardin maalaama muotokuva vuodelta 1790.
Antoine-Jean Gros (16. maaliskuuta 1771 Pariisi – 26. kesäkuuta 1835 Pariisi) oli ranskalainen taidemaalari, joka tunnetaan parhaiten Napoleonia esittävistä historiamaalauksistaan. Gros’n voimakas värien käyttö ja vauhdikas liikkeen kuvaus ennakoivat myöhempää romantiikkaa. Hän myös toi itämaisen aihepiirin Ranskan taiteeseen.
Vaikutus

Napoleonin myyttiä rakentaneista lukuisista taiteilijoista Gros’lla oli luultavasti suurin vaikutus romanttisen tyylisuuntauksen kehitykseen. Hänen työnsä innoittivat muun muassa Théodore Géricaultia ja Eugène Delacroix’ta. Varsinkin hänen elinvoimaista värien käyttöään ihailtiin.
Aiheesta muualla

Kuvia tai muita tiedostoja aiheesta Antoine-Jean Gros Wikimedia Commonsissa
Gros’n läpimurtotyö, nuorta Napoleonia esittävä Bonaparte Arcolen sillalla (1796).
Eräs Gros’n tunnetuimmista töistä, Eylaun taistelu (1808).
Bryan Muir

| Bryan Muir |
| --- | --- |

Henkilötiedot
Syntynyt: 8. kesäkuuta 1973 Winnipeg, MB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  93 kg
Pelaajaura
Pääsarjaura:  1995–
Aik. seurat:  Edmonton Oilers New Jersey Devils Chicago Blackhawks Tampa Bay Lightning Colorado Avalanche MoDo Hockey (SEL) Blues (SM-liiga) Los Angeles Kings Washington Capitals Toronto Marlies (AHL) Dinamo Minsk (KHL) Frankfurt Lions (DEL)
| Stanley Cup  |
| --- | --- | --- |
|  | Colorado Avalanche | 2001  |
Bryan Muir (s. 8. kesäkuuta 1973 Winnipeg, Manitoba, Kanada) on kanadalainen jääkiekkoilija, pelipaikaltaan puolustaja. Tällä hetkellä Muir on ilman seuraa. Häntä ei ole varattu NHL:ään.
Muir on pelannut NHL:ssä 11 kauden aikana yhteensä 279 ottelua tehoilla 18+37=55. Kiertolaispuolustajan seuroina ovat olleet Edmonton Oilers, New Jersey Devils, Chicago Blackhawks, Tampa Bay Lightning, Colorado Avalanche, Los Angeles Kings ja Washington Capitals vuosina 1995-2007. Kaudella 2007-08 Muir pelasi Toronto Maple Leafsin farmijoukkueessa Toronto Marliesissa. Colorado Avalanchessa hän voitti Stanley Cupin vuonna 2001.
Työsulkukaudella 2004-05 Muir pelasi Ruotsin Elitserienin MoDo:ssa 26 ottelun verran ja loput 11 ottelua Suomen SM-liigassa Espoo Bluesissa. Tehopisteitä molemmissa seuroissa yhteensä kertyi 2+5=7. 193-senttinen ja 100-kiloinen puolustaja jäi siirrosta uutisoineen Iltalehden mukaan vähälle peliajalle MoDossa, kun nimekkäämpi NHL-puolustaja Adrian Aucoin liittyi joukkueeseen hiljattain. Muirin tultua Espooseen puolustaja Mika Niskanen siirtyi loppukaudeksi jönköpingiläisen HV71:n riveihin.
Kaudella 2008-09 Muir pelasi KHL -joukkue Dinamo Minskissä, mutta siirtyi kesken kauden saksalaiseen Frankfurt Lionsiin.
Bjurholm

| Bjurholm |
| --- | --- |
 Bjurholmin kirkko.
 Bjurholm
 Koordinaatit: 63°55.87′N, 19°12.97′E 
Valtio:   Ruotsi
Lääni:  Västerbottenin lääni
Maakunta:  Ångermanland
Kunta:  Bjurholmin kunta
Pinta-ala:  
 – Maa:  1,72 km²
Väkiluku:  968
 – Väestötiheys:  562,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Bjurholm on samannimisen Bjurholmin kunnan keskustaajama. Se sijaitsee Västerbottenin läänissä ja Ångermanlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 968 asukasta.
Väestönkehitys

| Bjurholmin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 865 | 865 |
| 1965 | 1965 |    | 977 | 977 |
| 1970 | 1970 |    | 1 009 | 1 009 |
| 1975 | 1975 |    | 1 017 | 1 017 |
| 1980 | 1980 |    | 1 100 | 1 100 |
| 1990 | 1990 |    | 1 066 | 1 066 |
| 1995 | 1995 |    | 1 076 | 1 076 |
| 2000 | 2000 |    | 1 051 | 1 051 |
| 2005 | 2005 |    | 987 | 987 |
| 2010 | 2010 |    | 968 | 968 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Bjurholm Wikimedia Commonsissa
Västerbottenin läänin kuntien keskustaajamat
Bangsar

Bangsar
Bangsarin asema
Bangsar on kauppa- ja yöelämän keskus sekä expatien suosima kaupunginosa Malesian pääkaupungissa Kuala Lumpurissa. Se on erityisesti turistien, liikemiesten ja varakkaiden paikallisten suosima vapaa-ajanviettoalue. Bangsarissa on useita pieniä baareja ja pubeja. Siellä on myös useita Malesian muslimi-intialaisten pitämiä mamak-ravintoloita.[lähde? ]
Bangsund

| Bangsund |
| --- | --- |

 Bangsund
 Koordinaatit: 64°23′41″N, 11°23′44″E 
Valtio:  Norja
Lääni:  Trøndelag
Kunta:  Namsos
Pinta-ala:  
 – Maa:  0,7 km²
Väkiluku (2023):  863
 – Väestötiheys:  1 232,9 as./km²
Infobox OKVirheellinen NIMI-arvo: 
Bansgund on taajama Namsosin kunnassa Trøndelagin läänissä Norjassa. Taajaman pinta-ala on 0,7 neliökilometriä ja asukasluku 863 vuonna 2023. Bangsund oli vuonna 1964 lakkautetun Klingan kuntakeskus.
Budweiser

| Budweiser |
| --- | --- |


Oluttyyppi:  lager
Valmistaja:  Anheuser-Busch
Valmistus aloitettu:  1876
Infobox OKNimi-testi OK: 
Budweiser (usein lyhyesti kutsuttu nimellä Bud) on yhdysvaltalaisen Anheuser-Busch -panimon olutmerkki. Budweiser on vaalea, kevyt ja hiilihappoinen lager-olut, jota valmistetaan massatuotantona. Kansainvälisistä oluista Budweiseria pidetään yhtenä maultaan kevyimmistä[lähde? ]. Budweiserin kevyempi versio on nimeltään Bud Light.[lähde? ]
Yhdysvaltalaisolutta nimellä "Bud" ja vieressä tšekkiolutta.
Nimi ”Budweiser” on tšekkiläisen kaupungin České Budějovicen saksankielisestä nimestä Budweis johdettu adjektiivi; kaupungin asukkaiden enemmistö oli pitkään saksankielistä. Nimi siis viittaa budweisilaiseen/budějovicelaiseen olueen, joka oli jo keskiajalla hyvin tunnettua. Kansainvälisillä markkinoilla Anheuser-Buschilla on ollut joissakin maissa ongelmia tšekkiläisen budějovicelaisen Budweiser Budvar -oluen kanssa. Maissa, joissa tšekkiolut on saanut oikeuden nimeen Budweiserista, käytetään nimeä ”Bud” tai ”Anheuser-Busch B” (Saksa). Suomessa saadaan KHO:n päätöksen mukaan myydä molempia, mutta vain amerikkalaisesta versiosta käytetään nimeä Budweiser, kun taas tšekkiläinen on Budějovický Budvar.
Aiheesta muualla

Kuvia tai muita tiedostoja aiheesta Budweiser Wikimedia Commonsissa
BA-27

| BA-27 |
| --- | --- |
 BA-27M Kubinkan panssarimuseossa.
Aseen tyyppi:  panssariauto
Alkuperämaa:   Neuvostoliitto
Palvelushistoria
Sodissa:  talvisota toinen maailmansota
Valmistushistoria
Valmistusmäärä:  215 kpl
Tekniset tiedot
Paino:  4 100 kg
Pääaseistus:  37 mm Hotchkiss-tykki
Muu aseistus:  7,62 mm DT-pikakivääri
Teho:  35–40 hv
Toimintasäde:  285 km (tiellä) 150 km (maastossa)
Huippunopeus:  45 km/h (tiellä)
BA-27 (ven. БА-27 eli Broneavtomobil 27) oli Neuvostoliitossa valmistettu panssariauto. Autoa valmistettiin 1920-luvulta vuoteen 1931 ja sitä käytettiin esimerkiksi talvisodassa ja toisessa maailmansodassa. Sotien syttyessä käytössä oli tosin jo uudempiakin malleja. Yhteensä autoja valmistettiin 215 kappaletta ja niiden pääase oli 37 millimetrin tykki tykkitornissa. BA-27M oli kuusirenkainen paremmin maastoon suunniteltu versio.
Piirteet

Neuvostoliiton käytössä oli 1920-luvun alussa sekalainen joukko vanhentuneita panssariautoja Venäjän sisällissodan ajoilta, jotka BA-27:n oli tarkoitus korvata asevoimia mekanisoitaessa. Aluksi ehdotettiin uuden panssariauton rakentamista saksalaisten tuontikuorma-autojen pohjalle, mutta lopulta päädyttiin käyttämään Moskovan autotehtaan AMO:n Fiat F-15:sta lisenssivalmistamaa AMO-F-15-kuorma-autoa. BA-27 oli Neuvostolliton ainut 1920-luvulla valmistama panssariauto. Vuonna 1931 palvelukseen tuli vielä BA-27M, johon tehtyjen muutosten oli tarkoitus parantaa sen liikkuvuutta maastossa. BA-27-autoja valmistettiin kaikkiaan 215 kappaletta. Valmistus päättyi vuonna 1931. Korvaavia autoja olivat D-8 ja BA-I.
Uusi auto oli painoltaan 4 100 kiloa ja varhaiset mallit olivat nelirenkaisia. BA-27:n pääase oli tykkitornissa sijainnut 37 millimetrin Hotchkiss-tykki ja 7,62 millimetrin DT-pikakivääri. Auto kuljetti kerrallaan 40 tykinammusta. Kuusikulmainen tykkitorni muistutti T-16-panssarivaunun tornia. Sen katolla oli kupoli ympäristön tarkkailua ja ilmastointia varten. Auton niitatun panssaroinnin paksuus oli rungon edessä ja sivuilla kahdeksan millimetriä ja tornin edessä ja sivuilla niin ikään kahdeksan millimetriä. Moottori tuotti 35–40 hevosvoimaa. Toimintasäde oli tiellä 285 kilometriä ja maastossa 150 kilometriä. Huippunopeus tiellä oli 45 km/h. Auton miehistö oli nelihenkinen. Ajajalla ja komentajalla oli edessään ikkunaluukku. Molemmilla puolilla autoa oli ovet. Liikkuvuuden parantamiseksi kehitellyn B-27M:n merkittävin ero oli kuusi rengasta ja mahdollisuus käyttää aputeloja takarenkaissa. Nämä piirteet otettiin käyttöön sittemmissä Neuvostoliiton panssariautoissa.
Käyttö

Suurin osa valmistuneista BA-27-autoista luovutettiin Neuvostoliiton länsiosan yksiköille. Tuolloin Neuvostoliiton suurimpana uhkana pidettiin Puolaa. Autoja saivat vasta luodut uudet mekanisoidut yksiköt. 24 autoa palveli NKVD:n edeltäjäjärjestö OGPU:n riveissä Keski-Aasiassa, jossa vuosien 1931 ja 1933 välillä niitä käytettiin paikallisija kapinoitsijoita vastaan. Kahdeksan autoa myytiin Mongoliaan vuonna 1930.
Suomea vastaan käydyn talvisodan sytyttyä vuonna 1939 Suomen rintamalla käytettiin vähintään kahta autoa, joiden oletetaan tuhoutuneen sodan aikana. Toisen maailmansodan operaatio Barbarossan alkaessa käytössä oli vielä noin 170 autoa, joista huomattava osa tuhoutui sodan ensimmäisten kuukausien aikana. Joitakin autoja oli käytössä Kaukoidässä, Moskovan ja Leningradin suunnalla ainakin vuoteen 1942 saakka. Saksalaiset valtasivat joitakin autoja.
Aiheesta muualla

Kuvia tai muita tiedostoja aiheesta BA-27 Wikimedia Commonsissa
Nelirenkainen malli.
BA-3

| BA-3 |
| --- | --- |
Aseen tyyppi:  panssariauto
Alkuperämaa:   Neuvostoliitto
Palvelushistoria
Valtion käytössä:   Neuvostoliitto  Espanjan tasavalta  Suomi
Sodissa:  Espanjan sisällissota Halhin-Golin taistelu talvisota toinen maailmansota
Valmistushistoria
Valmistusmäärä:  172–180 kpl
Tekniset tiedot
Miehistö:  4
Pääaseistus:  45 mm tykki
Muu aseistus:  2 × 7,62 mm DT-pikakivääriä
Teho:  40 hv
Toimintasäde:  248 km (tiellä) 143 km (maastossa)
Huippunopeus:  75 km/h (tiellä)
BA-3 (ven. БА-3 eli Broneavtomobil 3) oli Neuvostoliitossa valmistettu panssariauto. 1930-luvulla valmistetun auton olennainen ero vanhempaan BA-I-panssariautoon oli uusi 45 millimetrin tykki. BA-3-autoja käytettiin esimerkiksi Espanjan sisällissodan, talvisodan ja toisen maailmansodan taisteluissa. Niitä valmistettiin kuitenkin vain suhteellisen pieni 172–180 kappaleen erä. BA-3:n pohjalta syntyi edelleen kehitetty BA-6.
Piirteet

BA-3 perustui aikaisempaan panssariautoon BA-I, mutta se sai olennaisen parannuksen aseistukseensa. BAI-I:n vanha 37 millimetrin Hotchkiss-tykki oli huono läpäisemään panssarointia. Vuonna 1932 Neuvostoliitossa oli otettu käyttöön uusi 45 millimetrin panssarintorjuntatykki. Tykki asennettiin BA-3-autoon käyttäen uuden panssarivaunun T-26:n tykkitornia. Vanhemman BA-I:n runkoon tehtiin sen sijaan vain pieniä muutoksia. Uuden BA-3-auton valmistus alkoi vuonna 1934. Autoja valmistettiin 172–180 kappaletta.
BA-3:n pääase oli sen 45 millimetrin tykki, jonka lisäksi autossa oli kaksi 7,62 millimetrin DT-pikakivääriä. Tykkiin oli mukana kerralla 60 ammusta.  Panssaroinnin paksuus oli rungon edestä, sivuilta ja päältä kahdeksan millimetriä, alta 4–5 millimetriä ja tornissa kahdeksan millimetriä. Moottori tuotti 40 hevosvoimaa. Huippunopeus oli tiellä 75 km/h. Toimintasäde oli tiellä 248 kilometriä ja maastossa 143 kilometriä. Miehistöön kuului neljä jäsentä. Tyyppiongelmia olivat huono näkyvyys ajettaessa ja moottorin kuumeneminen. Samat ongelmat esiintyivät monissa muissakin neuvostoliittolaisissa panssariautoissa.
PB-4 oli BA-3:n pohjalta rakennettu kokeellinen amfibioversio.
Käyttö

Kolme BA-3-panssariautoa lähetettiin Espanjaan osana Neuvostoliiton tukea tasavallalle Espanjan sisällissodassa. Suurin osa Neuvostoliiton lähettämistä panssariautoista oli kuitenkin mallia BA-6 ja FAI. Panssariautot eivät saavuttaneet Espanjassa erityistä menestystä.
Suurempi koetus BA-3-mallille oli Halhin-Golin taistelu Japania vastaan Mongoliassa kesällä 1939. BA-3-autoja toimi muiden mallien rinnalla. Yhteensä niitä menetettiin BA-6-mallien kanssa 52 kappaletta. Niiden suorituskykyä pidettiin kuitenkin hyvänä. 45 millimetrin tykki oli enemmän kuin tarpeeksi hyvä japanilaisia panssarivaunutyyppejä vastaan ja autot pystyivät liikkumaan nopeasti paikasta toiseen vastaten eri tilanteisiin. Kuitenkin samalla huomattiin, että ajajan taakse sijoitettu polttoainesäiliö oli haavoittuva auton saadessa osuman. Tämä otettin huomioon BA-10M-autoa valmistettaessa.
Suomea vastaan käyty talvisota syttyi marraskuussa 1939. BA-3-autoja käytettiin sodassa BA-10-autojen rinnalla. Etenkin Neuvostoliiton 8. ja 9. armeija menettivät useita autoja ja joitakin hylättiin. Suomalaiset ottivat käyttöön ainakin yhden BA-3-auton, jota kutsuttiin Suomessa nimellä BAF A. Suomalainen auto oli vallattu joko vuonna 1940 tai 1941. Autoa käytettiin aina vuoteen 1954 tai 1955 saakka, jonka jälkeen se romutettiin.
Saksan hyökätessä Neuvostoliittoon vuonna 1941 käytössä oli edelleen muutamia BA-3-autoja lähinnä jalkaväen yksiköihin liitetyissä tiedusteluosastoissa. Monet menetettiin sodan alkukuukausien aikana, mutta niitä oli esimerkiksi esikuntien suojelutehtävissä aina vuoteen 1945 saakka.
Aiheesta muualla

Kuvia tai muita tiedostoja aiheesta BA-3 Wikimedia Commonsissa
Buea

| Buea |
| --- | --- |

 Buea
 Koordinaatit: 4°10′0″N, 9°14′0″E 
Valtio:   Kamerun
Maakunta:  Sud-Ouest
Departementti:  Fako
Pinta-ala:  
 – Kokonaispinta-ala:  543 km²
Väkiluku (2005):  131 325
 – Väestötiheys:  245,8 as./km²
Infobox OKVirheellinen NIMI-arvo: 
Buea on kaupunki Kamerunissa ja maan englanninkieliseen osaan kuuluvan Sud-Ouestin maakunnan pääkaupunki. Buea sijaitsee Kamerunin länsiosassa, Kamerunvuoren itäisillä rinteillä. Kaupungissa oli vuoden 2005 väestölaskennassa 131 325 asukasta. Vuonna 2018 siellä arvioitiin asuvan noin 300 000 asukasta.
Bueassa sijaitsee yksi Kamerunin englanninkielisistä yliopistoista, Buean yliopisto.
Buea kuuluu Ambazoniaksi kutsutulle alueelle, jolle englanninkieliset separatistit tavoittelevat itsenäisyyttä maan ranskankielisestä osasta. Vuonna 2018 Bueassa oli levottomuuksia ja yhteenottoja separatistien ja Kamerunin armeijan välillä.
Aiheesta muualla

Kuvia tai muita tiedostoja aiheesta Buea Wikimedia Commonsissa
Boogierock

Boogierock on 1960-luvun lopulla syntynyt musiikkigenre ja bluesrockin sivuhaara. Tyylilajissa korostuu groove, jota luodaan takapotkulla. Lähes kaikki tyylilajin edustajat soittavat musiikkiaan 4/4-tahtilajissa. Jotkut tyylilajin yhtyeet, kuten Foghat, esittävät musiikkiaan muita raskaammin.
Esittäjiä

The Allman Brothers Band
Bachman-Turner Overdrive
Black Oak Arkansas
Canned Heat
The Doobie Brothers
Foghat
The Guess Who
Humble Pie
Little Feat
Lynyrd Skynyrd
The Marshall Tucker Band
Status Quo
George Thorogood
Johnny Winter
ZZ Top
Birgit Sergelius

| Birgit Sergelius |
| --- | --- |

Henkilötiedot
Syntynyt: 13. maaliskuuta 1907 Helsinki
Kuollut: 29. tammikuuta 1979 (71 vuotta) Tukholma, Ruotsi
Ammatti:  näyttelijä
Aiheesta muualla
IMDb 
Elonet
Svensk Filmdatabas
Birgit Lovisa Sergelius (13. maaliskuuta 1907 Helsinki – 29. tammikuuta 1979 Tukholma, Ruotsi) oli suomalainen näyttelijä, joka myöhemmin teki uran Ruotsissa.
Sergelius aloitti uransa Suomessa, mutta näytteli vuodesta 1930 ruotsalaisissa elokuvissa. Hän oli vuodet 1934–1941 naimisissa näyttelijä Georg Rydebergin kanssa ja 1942–1977 taiteilija Erik Öhlinin kanssa.
Filmografia

Kyllä kaikki selviää (1926) – sankaritar
Elämän maantiellä (1927)
Runoilija muuttaa (1927) – Liisa, rouva Tuiskun sisar
Meidän poikamme (1929) – Kerttu Koskinen
Charlotte Löwensköldin tarina (Charlotte Löwensköld, 1930)
Mårbacka (1930, lyhytelokuva)
Kahden tanssin välillä (1930) – Margit Freyberg
Två hjärtan och en skuta (1932) – Karin
Rakkautta ja dynamiittia (Kärlek och dynamit, 1933) – Anna-Greta
Pettersson & Bendel (1933) – Mia
Onni hymyilee (Lyckan kommer, 1942) – rikkaan miehen puoliso
Herra Collinin seikkailut (Herr Collins äventyr, 1943) – Mary von Holten